ডিব্ৰুগড় লোকসভা সমষ্টিৰ মাৰ্ঘেৰিটা বিধান সভাৰ অন্তৰ্গত মাৰ্ঘেৰিটাৰ মহকুমাৰ সঞ্জুৱাৰা গাঁৱত থকা ভোটগ্ৰহণ কেন্দ্ৰত বৃহস্পতিবাৰে অনুষ্ঠিত হোৱা প্ৰথম পৰ্য্যায় ভোট গ্ৰহণত এটাও ভোট নপৰিল।
লেখাপানী গাঁও পাঞ্চায়তৰ অন্তৰ্গত সঞ্জুৱাৰা গাঁৱত ১০৫ জন টাংচা জনগোষ্ঠীৰ ভোটাৰে অৰুণাচলত ভোট দিয়ে । অসম আৰু অৰুণাচল প্ৰদেশৰ সীমান্তত অৱস্থিত অতি দুৰ্গম অঞ্চলটোলৈ নিৰ্বাচনী বিষয়া আৰু সেনা-আৰক্ষীৰ দলে ২৪৩ নং সঞ্জুৱাৰা কমিয়ুনিটি চেণ্টাৰ ভোট কেন্দ্ৰ বিচাৰি গাঁওখনত উপস্থিত হয় যদিও উক্ত অঞ্চলটোত সেই নামৰ কোনো ভোটকেন্দ্ৰ নাছিল। ফলত নিৰ্বাচন অনুষ্ঠিত কৰিব যোৱা বিষয়া সকলে গাঁওখনৰ এজোপা গছৰ তলত ভোট কেন্দ্ৰ স্থাপন কৰি দিনটো ভোটাৰৰ বাবে অপেক্ষা কৰে যদিও এজনো ভোটাৰে ভোট দিবলৈ নাহিল।
অসম চৰকাৰৰ দীৰ্ঘদিনীয়া বঞ্চনা, অদূৰদৰ্শী নীতিৰ বাবে অঞ্চলৰ ভোটাৰ ৰাইজে ইতিমধ্যে অসমৰ পৰিবৰ্তে অৰুণাচল প্ৰদেশৰ ৰেচন কাৰ্ড, বিজুলী সেৱা, খোৱা পানী আদি লাভ কৰি আহিছে। অসম চৰকাৰে এইক্ষেত্ৰত অঞ্চলটোৰ জনসাধাৰণৰ মৌলিক সমস্যা সমূহ সমাধান কৰাৰ বাবে কোনো ধৰণৰ উদ্যোগ গ্ৰহণ কৰা পৰিলক্ষিত নহ'ল বুলি অঞ্চলটোৰ এজন বাসিন্দাই উল্লেখ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
